Тақырыбы: **«Отбасы – бала тәрбиесінің алтын діңгегі»** /дөңгелек үстел/

**Мақсаты:** Отбасы құндылықтарын дәріптеу; оқушылардың отбасы туралы түсініктерін кеңейту; отбасы мүшелерінің өзара қарым-қатынастарын жақсарту; отбасындағы сүйіспеншілік, сыйластық сезімдерді нығайту.

**Әдістері:** дөңгелек үстел, пікір алмасу, сұрақ-жауап, психологиялық жаттығулар.

**Қажетті құрал-жабдықтар:** А4 формат, қалам, маркерлер және т.б.

**Көрнекілігі:** Слайд

Барысы:  
1. Кіріспе сөз  
2. Ой қозғау

3. Сөйлемді жалғастыру  
4. « Ата-анам мені түсінсе деймін...»  
5. Рефлексия: «Менің тілегім»  
6. Қорытынды

**1. Кіріспе сөз**

Құрметті оқушылар! Бүгінгі мектебімізде «Отбасы күні» апталық аясында өткелі отырған **«Отбасы – бала тәрбиесінің алтын діңгегі»** атты дөңгелек үстелге қош келдіңіздер!

Ата-ананың тілегі баласының жақсы адам болуы, еңбек сүйгіштігі, оқу мен еңбектегі табыстары.

*Баланы баптап бақпасаң.  
Жамандықтан қақпасаң  
Қадірден жұрдай қасқа боп.  
Кешкенің өмір босқа тек -* дегендей баланың ыстық суығына күймейтін, жақсылығына сүйінбейтін ата ана жоқ шығар. Бүгінгі ұл ертеңгі әке, ол әкеге қарап өседі, бүгінгі қыз ертеңгі ана, ол анаға қарап өсіп, бой түзеді. Балаға білім, тәрбие беруде басты тұлға ұстаз болса, оны жалғастырушы демеуші ата ана. (Ана туралы видеоролик)

Отбасы адамзат бесігін тербеткен ұя болса, баланың бас ұстазы ата-ана. «Балапан ұяда не көрсе, ұшқанда соны іледі» деген ата бабамыздың қалған асыл сөздің сырына үңілер болсақ, бала әкеден ақыл, анадан мейір алады.

Балаң жақсы тәрбиелі болса, о дүниеде Алла Тағаланың алдында бұл дүниеде адамзат арасында да жүзің жарқын болады дейді сүйікті пайғамбарымыз Мұхаммед хадистерінің бірінде, біздің балаларымыз әлі жас шыбық тәрізді, түбі нәрлі болса, мәуелі болып өседі, нәрі әлсіз болса, жапырағы қураған ағаш тәрізді білімсіз, ғасыр індетіне айналған азғындық жолына түсіп, соның құрбаны болуы өсуі үшін ата-аналардың азаматтық борышы өте зор.

**2. Ой қозғау** (Әке туралы бейне ролик)

- Оқушыларға арналған сұрақ   
 Отбасында кімнің орны биік? Ананың ба әлде әкенің бе? Неге олай ойлайсыңдар?  
- Білім алуда саған жауапты кім деп ойлайсың?

**3. Сөйлемді жалғастыру** (Жанұяңа уақыт бөл, видео 3)Бүгінгі сіздерді **«Отбасы – бала тәрбиесінің алтын діңгегі»** деп аталатын тақырып төңірегінде ойымызды топтастырып, әрі қарай жалғастырайық /оқушыларға мына ойларды жалғастыру беріледі/  
Отбасы бақыты ол....  
Келешектегі отбасымның бақыты үшін мен....  
Бақыт дегеніміз не....?  
Борыш дегеніміз не...?

**4. « Ата-анам мені түсінсе деймін...»** деп аталады. Оқушыларға мынандай сұрақтар беріледі.  
*- Ой,* ***әк****е немесе* ***мама****, қойыңызшы осы, сіз оны түсінбейсіз?*

Мұны дұрыс істеген жоқсың, сол үшін ата-анаң ұрсып жатыр. Ұрысқаны үшін анаң кінәлі ме, дұрыс істемегенің үшін сен кінәлісің бе?

Сенің кез келген жақсы ісің үшін алғаш қуанатын да анаң, кез келген дұрыс емес ісің үшін ренжитін де анаң. Ана жүрегі енді ғана қауызынан ашылар гүл. Сенің бір ауыз сөзің гүлдей болған ана жүрегін тырнап алуы мүмкін. Ана жүрегі ренішті де, ауруды да, қайғыны да бәрін бәрін көтереді. Бірақ әрбір тырнаудың ізінен мәңгілікке жара қылып кетеді осыны ұмытпа. Оқушылар сендерге осы жерде айтылған сөздер тек анаға арналады, яғни әкені ренжітуге болады деген ой тумасын, анасын сыйлаған бала әкесін де сыйлайды. (Мен әкемді жақсы көремін, видео 4)

**5. Рефлексия « Менің тілегім»**

Құрметті оқушылар! Біз сіздермен жанұядағы ата-ана мен бала арасындағы қарым-қатынастың түрлі жақтарын тануға, жан-жақты талқылауға тырыстық. Отбасы, ұшқан ұя жылылықтың, жылулықтың мекені. «Отбасы» атауының мәніне терең үңілер болсақ, оттың да үлкен маңызы бар екенін сеземіз. Сондықтан оттың басы, ошағымыздың түтіні түзу болуы үшін «Менің тілегім» жаттығуын тілек айта отырып жүргізейік. Мына стикерге тілектерімізді жазып оны тақтаға ілейік, бүгінгі дөңгелек үстелден алған әсерлеріңізбен бөлісіп, тренинг барысында айта алмай қалған ойларыңыз болса барлығыңыз да осы жерде айтуларыңыз сұралады.

**6. Қорытынды.** Құрметті оқушылар! «Атаңа не көрсетсең – алдыңа сол келеді» - деген сөзді есімізден шығармайық. Бақытты қарттық көргісі келсе, ата-ана балаларды жақсылап тәрбиелегені дұрыс. Жақсы тәрбие көрген бала да отбасының алтын діңгегіне айналары сөзсіз. Баланың бас ұстазы-ата-ана. Отбасы мерекесі құтты болсын!

Отбасы бақыты ол....

Келешектегі отбасымның бақыты үшін мен....

Бақыт дегеніміз не....?

Борыш дегеніміз не...?

Отбасы бақыты ол....

Келешектегі отбасымның бақыты үшін мен....

Бақыт дегеніміз не....?

Борыш дегеніміз не...?

Отбасы бақыты ол....

Келешектегі отбасымның бақыты үшін мен....

Бақыт дегеніміз не....?

Борыш дегеніміз не...?